วลาดิเมียร์ ปูติน อาจจะเป็นคนรวยที่สุดในโลก
วลาดิเมียร์ ปูติน เพิ่งเข้าพิธีสาบานตน รับตำแหน่งประธานาธิบดีรัสเซียสมัยที่ 4 ไปเมื่อวันที่ 7 พ.ค. ถือเป็นผู้นำที่อยู่ในอำนาจมาอย่างยาวนาน และเป็นหนึ่งในคนที่มีอิทธิพลลำดับต้นๆ ของโลก เรื่องราวชีวิตของปูติน เป็นอย่างไร วันนี้ลงทุนแมนจะมาเล่าให้ฟัง
25 พ.ค. 2561

วลาดิเมียร์ ปูติน อาจจะเป็นคนรวยที่สุดในโลก / โดย ลงทุนแมน
วลาดิเมียร์ ปูติน เพิ่งเข้าพิธีสาบานตน
รับตำแหน่งประธานาธิบดีรัสเซียสมัยที่ 4 ไปเมื่อวันที่ 7 พ.ค.
ถือเป็นผู้นำที่อยู่ในอำนาจมาอย่างยาวนาน
และเป็นหนึ่งในคนที่มีอิทธิพลลำดับต้นๆ ของโลก
เรื่องราวชีวิตของปูติน เป็นอย่างไร
วันนี้ลงทุนแมนจะมาเล่าให้ฟัง
ปูติน เกิดเมื่อวันที่ 7 ต.ค. 1952 ปัจจุบันอายุ 66 ปี
ในวัยเด็ก เขามีความฝันที่จะเป็นสายลับ เพราะช่วงนั้นหนังสายลับกำลังได้รับความนิยม ปูตินบอกว่า เขาชอบอาชีพนี้ เพราะคนคนเดียว สามารถทำในสิ่งที่ทั้งกองทัพทำไม่ได้ ให้สำเร็จได้
ในปี 1975 เขาเรียนจบนิติศาสตร์ และเข้าทำงานกับหน่วยข่าวกรองลับ (KGB) ต่อมาได้ถูกส่งไปประจำที่เยอรมนี หน้าที่ของเขาคือ ติดตามบุคคลที่น่าสงสัย รวมทั้งสรรหาสายลับเพื่อไปทำงานในสหรัฐอเมริกา
ในปี 1991 ปูตินลาออกจาก KGB หลังรัสเซียเกิดรัฐประหารล้มล้างรัฐบาลคอมมิวนิสต์ของ มีฮาอิล กอร์บาชอฟ
หลังจากนั้น เพื่อนของเขาได้ชักชวนให้ไปทำงานในทำเนียบ ในส่วนของสำนักจัดการทรัพย์สินส่วนประธานาธิบดี เวลาผ่านไป เหมือนเขาจะเป็นที่ถูกใจของประธานาธิบดีอย่างมาก ถึงขนาดออกมาประกาศว่า อยากเห็นปูตินสืบทอดตำแหน่ง
ไม่นานนัก สภารัสเซีย ก็ได้แต่งตั้งปูติน ให้เป็นนายกรัฐมนตรี ซึ่งหลายฝ่ายมองว่าเขาเป็นเด็กเส้น ยังไม่คาดหวังอะไรมากนัก
ในปี 1999 ประธานาธิบดีเยลต์ซิน ลาออกกะทันหัน ปูตินได้โอกาสขึ้นมารักษาการ และโชว์ความเป็นผู้นำที่ทรงพลัง หลังจัดการสงครามกับกลุ่มกบฏแบ่งแยกดินแดนในเชชเนียได้ดี ทำให้เกิดกระแสนิยมในตัวเขา
และแล้ว เส้นทางการขึ้นสู่อำนาจของปูติน ก็ได้เริ่มขึ้น
ปี 2000 - 2004 เป็นประธานาธิบดีสมัยที่ 1 โดยเอาชนะเลือกตั้งด้วยคะแนน 53%
ปี 2004 - 2008 เป็นประธานาธิบดีสมัยที่ 2 โดยเอาชนะเลือกตั้งด้วยคะแนน 71%
เนื่องจากรัฐธรรมนูญรัสเซีย กำหนดให้เป็นประธานาธิบดีติดต่อกันได้ไม่เกิน 2 สมัย เขาจึงถอยตัวเองลงมาเป็นนายกรัฐมนตรี และสนับสนุนเพื่อนอย่าง นาย ดมีตรี เมดเวเดฟ เป็นประธานาธิบดีแทน แต่ใครๆ ก็รู้ว่าผู้ที่มีอำนาจที่แท้จริงคือใคร
ปี 2012 - 2018 เป็นประธานาธิบดีสมัยที่ 3 โดยเอาชนะเลือกตั้งด้วยคะแนน 63% ซึ่งตอนนี้กฎหมายระบุให้วาระมีอายุ 6 ปี
ปี 2018 - 2024 เป็นประธานาธิบดีสมัยที่ 4 โดยเอาชนะเลือกตั้งด้วยคะแนน 76%
รวมแล้ว เขาจะอยู่ในอำนาจนานถึง 24 ปี
ภายใต้การนำของปูติน เศรษฐกิจรัสเซีย มีพัฒนาการ ดังนี้
ปี 2000 (ปีแรกที่ปูติน เข้ามาบริหาร) GDP 8.3 ล้านล้านบาท
ปี 2013 (ปีที่เศรษฐกิจรัสเซีย ทำจุดสูงสุด) GDP 71.5 ล้านล้านบาท
ปี 2016 (ล่าสุด มูลค่าเศรษฐกิจลดลง เพราะราคาน้ำมันตก ถูกคว่ำบาตร และเงินรูเบิลอ่อนค่า) GDP 41.1 ล้านล้านบาท
จะเห็นได้ว่า ณ จุดสูงสุด รัสเซียเติบโตเกือบถึง 10 เท่า โดยปัจจุบันมี GDP ใหญ่เป็นอันดับ 12 ของโลก
ซึ่งนั่นก็สะท้อนไปในราคาหุ้น เพราะดัชนีหลักทรัพย์มอสโก (ชื่อย่อ MICEX) เมื่อปี 2000 อยู่บริเวณ 200 - 300 จุด มาวันนี้ซื้อขายกันที่ 2,300 จุด โตขึ้นมา 10 เท่า
จึงไม่น่าแปลกใจที่ปูติน จะได้รับความไว้เนื้อเชื่อใจ และมีอิทธิพลในการบริหารประเทศสูงมาก เพราะได้ฟื้นฟูความเป็นมหาอำนาจให้กับรัสเซียในเวทีโลก โดยในปี 2015 นิตยสาร Time ได้ยกตำแหน่งบุคคลที่มีอิทธิพลที่สุดในโลกให้กับเขา
มาถึงคำถามที่สำคัญของเรื่องนี้
แล้ว ปูติน มีทรัพย์สินมากขนาดไหน?
ในการเลือกตั้งที่ผ่านมา กำหนดให้ผู้สมัครเปิดเผยทรัพย์สิน ซึ่งปูตินแจ้งว่า ระหว่างปี 2011 - 2016 เขามีรายได้ 3.6 ล้านบาทต่อปี
ตอนนี้ เขามีเงินฝากในธนาคาร 7.7 ล้านบาท และทรัพย์สินอื่น เช่น บ้าน หุ้น หรือรถหรู ซึ่งอาจไม่มีอะไรที่ดูร่ำรวยกว่าปกติ ปูตินบอกว่ารายได้ของเขามีที่มาจาก เงินเดือน บำนาญ ดอกเบี้ย และปันผล เท่านั้น
อย่างไรก็ตาม มีบางคนออกมาแฉว่า จริงๆ แล้ว ปูติน มีทรัพย์สินซุกซ่อนไว้อีกมหาศาล เช่น
Bill Browder อดีตผู้จัดการกองทุนในรัสเซีย ประเมินว่า ปูติน ร่ำรวยถึง 6.4 ล้านล้านบาท
Stanislav Belkovsky อดีตเจ้าหน้าที่ระดับสูงของรัสเซีย เผยว่า ปูติน มีทรัพย์สินซ่อนอยู่ใน สวิตเซอร์แลนด์ และ ลิกเตนสไตน์มากถึง 1.3 ล้านล้านบาท
Boris Nemtsov ผู้นำฝ่ายค้าน กล่าวหาว่า ปูติน ครอบครองเครื่องบิน 58 ลำ เรือยอชต์ 4 ลำ และนาฬิกาหรูอีกมากมาย
หากทั้งหมดเป็นจริง บุคคลที่รวยที่สุดในโลกนี้ อาจจะไม่ใช่ Jeff Bezos เจ้าของ Amazon ที่มีทรัพย์สิน 3.8 ล้านล้านบาท แต่เป็นชายที่ชื่อ วลาดิเมียร์ ปูติน
แล้วทำไมไม่มีใครในรัสเซียหาความจริงว่าเขามีทรัพย์สินอยู่เท่าไรกันแน่
ก็คงต้องตอบว่า.. แล้วใครจะกล้าล่ะ?
----------------------
<ad> ปูติน รำ่รวยมีรถหรู บ้านหรู ลองมาดูเฟอร์นิเจอร์ดีไซน์หรูมีคุณภาพกัน
ขอแนะนำ 'งานไม้ ที่เป็นได้มากกว่าเฟอร์นิเจอร์'
อุด-ทะ-ยาน [ut-tha-yan] เฟอร์นิเจอร์งานไม้ของกลุ่มคนที่เรียกตัวเองว่าเป็น 'Wood Slab Enthusiasts' หรือ 'ผู้ที่รักในงานไม้แผ่นเดียว' โดยให้ความสําคัญและคุณค่าของการคงรูปทรงธรรมชาติ ผสมผสานกับการออกแบบที่ทันสมัย
ติดต่อสอบถามข้อมูลเพิ่มเติมได้ที่ Tel: 09-242424-71 / Line ID: @utthayandesign / FB & IG: Utthayan / Website: 
----------------------
Reference
-
-
-
-
-